આ ગળા ઘોંટું ગેંગના કારણે દિલ્હીમાં ભારે આતંક અને દહેશતનો માહોલ સર્જાયો છે. તાજેતરમાં સાહદરા મેટ્રો સ્ટેશનની બહાર વિકાસ ગોડ રાત્રે રિસર્ચ કામ પતાવ્યા બાદ નોઇડાથી મેટ્રો દ્વારા પરત આવી રહ્યો હતો ત્યારે તે ઉબેર કેબની રાહ જોઇ રહ્યો હતો ત્યારે પાછળથી કોઇએ તેનું ગળું એટલું જોરથી દબાવ્યું હતું કે દસ સેકન્ડમાં તે બેભાન થઇ ગયો હતો અને ૧૦ મિનિટ પછી તે ભાનમાં આવ્યો ત્યારે વરસાદના કારણે કાદવમાં પડ્યો હતો અને તેનાં મોબાઇલ ફોન અને પર્સ ગાયબ હતાં.